CELEX: 32014R1070
Language: lv
Date: 2014-10-10 00:00:00
Title: Komisijas Īstenošanas regula (ES) Nr. 1070/2014 ( 2014. gada 10. oktobris ), ar ko groza Regulu (EK) Nr. 271/2009 attiecībā uz no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparātu kā barības piedevas dējējvistām minimālo saturu (atļaujas turētājs BASF SE )  Dokuments attiecas uz EEZ

11.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 295/49
            
         KOMISIJAS ĪSTENOŠANAS REGULA (ES) Nr. 1070/2014
   (2014. gada 10. oktobris),
   ar ko groza Regulu (EK) Nr. 271/2009 attiecībā uz no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparātu kā barības piedevas dējējvistām minimālo saturu (atļaujas turētājs BASF SE)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Ar Komisijas Regulu (EK) Nr. 271/2009 (2) no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparātus uz desmit gadu termiņu bija atļauts lietot atšķirtiem sivēniem, gaļas cāļiem, dējējvistām, gaļas tītariem un gaļas pīlēm, ar Komisijas Īstenošanas regulu (ES) Nr. 1068/2011 (3) – dējējvistu cāļiem, vaislas tītariem, vaislai audzētiem tītariem, citu retāk audzētu sugu mājputniem (izņemot gaļas pīlēm) un dekoratīvajiem putniem un ar Komisijas Īstenošanas regulu (ES) Nr. 1404/2013 (4) – nobarojamām cūkām.
            
         
               (3)
            
            
               Saskaņā ar Regulas (EK) Nr. 1831/2003 13. panta 3. punktu atļaujas turētājs ir ierosinājis mainīt atļaujas nosacījumus attiecībā uz minēto preparātu, samazinot tā minimālo saturu no 560 TXU/kg līdz 280 TXU/kg un 250 TGU/kg līdz 125 TGU/kg dējējvistu kompleksajā barībā. Pieteikumam bija pievienoti attiecīgie pamatojošie dati. Komisija šo pieteikumu pārsūtīja Eiropas Pārtikas nekaitīguma iestādei (turpmāk “Iestāde”).
            
         
               (4)
            
            
               Iestāde 2014. gada 20. maija atzinumā (5) secināja, ka ierosinātajos lietošanas apstākļos no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparāts var būt iedarbīgs, lietojot pieprasīto minimālo devu 280 TXU/kg un 125 TGU/kg dējējvistu kompleksajā barībā. Iestāde uzskata, ka īpašas prasības uzraudzībai pēc piedevu laišanas tirgū noteikt nav vajadzīgs. Turklāt tā pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barības piedevas analīzes metodi.
            
         
               (5)
            
            
               No Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparāta izvērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi.
            
         
               (6)
            
            
               Tāpēc būtu attiecīgi jāgroza Regula (EK) Nr. 271/2009.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 271/2009 pielikuma slejā “Minimālais saturs” ierakstā attiecībā uz dējējvistām “560 TXU” aizstāj ar “280 TXU” un “250 TGU” aizstāj ar “125 TGU”.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
   
      (2)  Komisijas 2009. gada 2. aprīļa Regula (EK) Nr. 271/2009 par atļauju dzīvnieku barībā izmantot endo-1,4-beta-ksilanāzes un endo-1,4-beta-glikanāzes preparātu atšķirtiem sivēniem, gaļas cāļiem, dējējvistām, gaļas tītariem un gaļas pīlēm (atļaujas turētājs BASF SE) (OV L 91, 3.4.2009., 5. lpp.).
   
      (3)  Komisijas 2011. gada 21. oktobra Īstenošanas regula (ES) Nr. 1068/2011 par atļauju izmantot no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) fermentu preparātu kā barības piedevu dējējvistu cāļiem, vaislas tītariem, vaislai audzētiem tītariem, citu retāk audzētu sugu mājputniem (izņemot gaļas pīlēm) un dekoratīvajiem putniem (atļaujas turētājs BASF SE) (OV L 277, 22.10.2011., 11. lpp.).
   
      (4)  Komisijas 2013. gada 20. decembra Īstenošanas regula (ES) Nr. 1404/2013 par atļauju lietot no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparātu kā barības piedevu gaļas cūkām (atļaujas turētājs BASF SE) (OV L 349, 21.12.2013., 88. lpp.).
   
      (5)  EFSA Journal, 2014. gads; 12(6):3723.